Návrh

Komuniké

Vláda Slovenskej republiky na svojom zasadnutí dňa .......... schválila návrh nariadenia vlády Slovenskej republiky, ktorým sa mení nariadenie vlády Slovenskej republiky č. 637/2004 Z. z., ktorým sa ustanovujú podrobnosti o druhoch a výškach poskytovaných podpôr na jednotlivé účely z prostriedkov Štátneho fondu rozvoja bývania v znení nariadenie vlády Slovenskej republiky č. 508/2005 Z. z.. Nariadenie vlády je vykonávacím predpisom k zákonu o Štátnom fonde rozvoja bývania.
Nariadenie mení ročnú úrokovú sadzbu pre obnovu bytovej budovy, čím sa sleduje zámer vlády SR podporiť zníženie spotreby energií domácností vynakladaných na vykurovanie poskytovaním výhodných stavebných úverov. Úvery na obnovu bytovej budovy bude možne poskytnúť na 20 rokov s úrokovou sadzbou vo výške 20 %  základnej úrokovej sadzby Národnej banky Slovenska, najmenej však 1 %.